Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: joggal kapcsolatban visszásság, ha az önkormányzat az 1990. évi LXV. törvényben előírt kötelezően ellátandó feladatát teljesíti.
Paragraph Index: 980

joggal kapcsolatban visszásság, ha az önkormányzat az 1990. évi LXV. törvényben előírt kötelezően ellátandó feladatát teljesíti. Az állampolgári jogok országgyűlési biztosa hivatalból vizsgálatot indított a Blikk című napilapban megjelenő „Patkányinvázió a lakótelepen” című újságcikkel kapcsolatban. Az újságcikk az orosházi dr. László Elek lakótelepen uralkodó állapotokról tudósított. A Blikk című napilap 1997. szeptember 13-án megjelent számában, a „Patkányinvázió a lakótelepen” című újságcikkben az a tájékoztatás olvasható, hogy patkányriadó van a város egyik lakótelepén, ahol nemrég a közeli 2000/88/II. szám baromfifeldolgozó szennyvize elborított mindent, amelynek következtében megjelentek a rágcsálók. Az önkormányzattól kapott tájékoztatás szerint, 1997-ben már folymatban volt a város szennyvízhálózatának teljes körű kiépítése. A cikkben említett lakótelepen 1997. június 13-án végeztek patkányirtást. A csatolt iratokból megállapítható, hogy egy lakossági panaszbeadvány kapcsán — mely sérelmezte a sorozatos szennyvízkiömlést — 1997. június 23-án a Vízmű Rt. Orosházi Üzemének, az ÁNTSZ Orosházi Intézetének és a Polgármesteri Hivatalnak a képviselője megbeszélést tartott. A megbeszélés tárgya a szennyvíz kiömlésének oka, elhárításának lehetséges megoldásai. A megbeszélésen elhangzottakról a panaszost 1997. június 30-án levélben értesítették, és tájékoztatták, hogy a szennyvízkiömlés megszüntetése érdekében a városban a szennyvízhálózat bővítését tervezik. A kiépítés befejezésének időpontját 1998. április 30-i dátummal jelölték meg. A kiépítést követő üzembe helyezésig kiöntés még előfordulhat, aminek az oka az lehet, hogy az érintett részen a csatorna túlterhelt, a szennyvíz az első aknákban visszaszorul, felemelkedik. A szennyvíz felületén a lehűlés következtében kicsapódik a zsír, ami a szennyvíz levonulását követően a kis átmérőjű csatornába kerülve, azt keresztmetszetében nagyrészt elzárja. A szennyvíz emiatt felduzzad és kiönt. A polgármester az 1997. szeptemberi szennyvízkiömléssel kapcsolatban megkereste a Vízművek Rt. vezérigazgatóját a mielőbbi egyeztető tárgyalások lefolytatása végett. Az országgyűlési biztost — az ismételt megkeresést követően — az önkormányzat jegyzője tájékoztatta, hogy a város szennyvízhálózata kiépült. A dr. László Elek lakótelepi szennyvízelvezetést tehermentesítő átkötő csatornaszakasz — amelynek eredeti kiépítési határideje 1998. április 30-a volt — több nehezítő körülmény elhárítását követően elkészült, és 1999. április 1. óta próbaüzemi állapotban már működik. A tájékoztatás kiterjedt arra is, hogy a lakótelepi csatornaszakaszt jelentősen terhelő élelmiszer-ipari üzem 1999-ben megkezdi szennyvíz-előtisztítójának korszerűsítését, amellyel tovább javul az egészségügyi helyzet. Az önkormányzat jegyzőjének tájékoztatása szerint a próbaüzembe helyezést követő hónapokban szennyvízkiömlés nem történt, a korábbi problémák megoldódtak.

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes